**Furtuna**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Furtuna

...

Ce vezi în depărtare? Spune, marinare,

Ce vezi la orizont, de sus, de pe catarg?

Stăpâne este ceață, e ceață deasă-n larg

Și nimic stăpâne, nu se vede-n zare!

...

Și fulgere albastre ici-colo se zăresc.

Ce-or fi acestea oare? Se miră echipajul

Și geme nava lor, prinsă de tangajul

Din valuri uriașe ce-n pieptul ei lovesc!

...

Era o ceață deasă cum nu se mai văzuse

Și-o liniște ciudată, că totul părea mort,

Trebuia de mult-căpitanul spuse,

Noi să fi fost acasă, corabia în port!

...

Dintr-o dată parcă, ceața se risipește

Și marinarul strigă, de sus de pe catarg:

Văd pământ stăpâne, la orizont, privește!

Și stânci de care valuri cu icnete se sparg!

...

Unde ne-a adus furtuna blestemată?

Se-ntreabă căpitanul,cu privirea-n zare.

Văzând naintea lui, o lume minunată,

Cum el nu mai văzuse, fără asemănare!

...

Ce vezi în depărtare? Spune, marinare,

Ce vezi la orizont, de sus, de pe catarg?

E liber căpitane și limpede în larg

Și văd un grup de fete, cu fețe zâmbitoare

...

Și el vedea la țărm nisipul auriu,

Apoi vedea copacii, cu frunzele corai

Și-a înțeles stăpânul că nimeni nu e viu,

Că i-a zdrobit furtuna și au ajuns în Rai!

...

Dar nu erau în Rai, ci într-o lume nouă,

Făcută pentru ei într-un laborator,

Unde vizitatorii au așezat ușor,

Minusculul lor vas, pe un strop de rouă!